Diari Oficial de la Generalitat Valenciana


Sumari del DOGV 3395, del 17-12-1998 (1998/10963)

RESOLUCIÓ d'1 de desembre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions Reforç en APA per al Ramal a l'Alcora, als termes municipals de Castelló de la Plana, Borriol i l'Alcora. Expedient d'expropiació: JUEXPR/1998/7.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3395

Data del DOGV
:   17-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10832


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de desembre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions Reforç en APA per al Ramal a l'Alcora, als termes municipals de Castelló de la Plana, Borriol i l'Alcora. Expedient d'expropiació: JUEXPR/1998/7. [1998/X10781]
  
Amb data 11 de novembre de 1998, es va autoritzar per resolució del Servei Territorial d'Indústria i Energia de Castelló la realització parcial de les instal·lacions corresponents al Projecte Reforç en APA per al Ramal a l'Alcora, exceptuant-ne les instal·lacions que van pel terme municipal de Sant Joan de Moró, després de la corresponent informació pública prèvia. La dita aprovació, d'acord amb allò que s'ha disposat en l'article 13 de la Llei 10/1987, d'1 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, porta implícita la necessitat d'ocupació dels béns i drets afectats.
  
Al mateix temps, la declaració d'utilitat pública i urgència en l'ocupació estan determinades per allò que s'ha disposat en l'article 10 de la dita llei, sent-los d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, aquest Servei Territorial, per a complir allò que s'ha disposat en l'article 52 de la Llei d'Expropiació Forçosa, convoca els titulars dels béns i drets afectats perquè compareguen el dia 18 de gener de 1999, a partir de les 9.00 hores, a l'Ajuntament de Borriol, i a partir de les 16.00 hores a l'Ajuntament de l'Alcora; i el dia 19 de gener de 1999, a partir de les 10.00 hores a l'Ajuntament de Castelló, com a punt de reunió per a, de conformitat amb el procediment que estableix l'indicat article, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol classe de drets i interessos sobre els béns afectats, hauran d'acudir personalment o representats per una persona degudament autoritzada, aportant els documents acreditatius de la seua titularitat i l'últim rebut de la contribució. Es podran fer acompanyar, al seu càrrec, dels seus perits i un notari, si ho estimen oportú.
  
L'ordre de l'alçament d'actes es troba al tauler d'edictes dels ajuntaments assenyalats i es comunicarà a cada interessat mitjançant l'oportuna cèdula de citació. S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars que siguen desconeguts, de les finques que a continuació es detallen.
  
En l'expedient expropiatori, Enagas, SA, assumirà la condició de beneficiària.
  
Castelló de la Plana, 1 de desembre de 1998.- El director territorial: Juan Elías Ramos Barceló.